
				R E F E R A T  D E  A P R O B A R E 
privind vânzarea unei locuințe din fondul locativ, proprietatea privată a Municipiului Brad, situată în municipiul Brad, strada Cuza Vodă, 
blocul 11, scara D, etaj 3, județul Hunedoara


Dreptul la locuință și posibilitatea achiziționării locuințelor din fondul locativ de stat de către chiriașii care le ocupă în baza unor contracte de închiriere valabile reprezintă un pilon esențial în dezvoltarea socio-economică la nivel local. 
Conform prevederilor art. 1 din Legea nr. 85/1992 privind vânzarea de locuinţe şi spaţii cu altă destinaţie, construite din fondurile Statului şi din fondurile unităţilor economice sau bugetare de stat, republicată, cu modificările şi completările ulterioare,  ”Locuinţele construite din fondurile statului pot fi cumpărate de titularii contractelor de închiriere, cu plata integrala sau în rate a preţului, în condiţiile <LLNK 11990    61 401901   0 27>Decretului-lege nr. 61/1990 privind vânzarea de locuinţe construite din fondurile statului către populaţie şi ale prezentei legi”.
Doamna MANDACHE Rodica - Rozalea, în calitate de chiriașă a imobilului-apartament cu două camere, proprietatea privată a Municipiului Brad, a solicitat prin cererea înregistrată la Primăria Municipiului Brad sub nr. 23934 din 26.03.2026, cumpărarea spațiului locativ pe care îl deține în baza Contractului de închiriere nr. 35154 din 30.12.2016.
Astfel, am inițiat prezentul proiect de hotărâre prin care am propus aprobarea vânzării directe către titulara contractului de închiriere, cu respectarea tuturor condițiilor legale de calitate a cumpărătorului și de stabilire a prețului de înstrăinare în baza unui raport de evaluare de specialitate.
Imobilul - apartament cu două camere, proprietatea privată a Municipiului Brad, este situat în municipiul Brad, strada Cuza Vodă, blocul 11, scara D, etaj 3, apartament  45, județul Hunedoara, identificat prin C.F. nr. 60107 Brad, nr. cadastral 60107, are o suprafață construită de 53,9 mp. și o  suprafața utilă de 49,8 mp.
Conform prevederilor art. 16 din Legea nr. 85/1992 privind vânzarea de locuinţe şi spaţii cu altă destinaţie, construite din fondurile Statului şi din fondurile unităţilor economice sau bugetare de stat, republicată, cu modificările şi completările ulterioare, ”Valoarea de vânzare a locuinţei se calculează raportat la preţul pieţei de către un expert autorizat, în condiţiile legii”.
Astfel, a fost întocmit, de către  S.C. DOREVAL S.R.L. DEVA,  prin expert evaluator Varga Dorel,  Raportul de evaluare nr. 21D/09.06.2026,  înregistrat la Primăria Municipiului Brad sub nr. 32709/10.06.2026, fiind opinată valoarea de piață a imobilului la 110.682 lei, respectiv 21.108 euro (curs BNR la data evaluării, respectiv la data de 08.06.2026;  1 euro = 5,2436 lei).
Contravaloarea Raportului de evaluare se suportă  de către cumpărător.
Vânzarea imobilului se face de către Municipiul Brad, în calitate de proprietar, cu plata prețului integral, în lei, la data semnării contractului de vânzare-cumpărare în formă autentică.
Suma încasată va constitui venit integral la bugetul local al Municipiului Brad.
Conform prevederilor art. 10 din Legea nr. 85/1992 privind vânzarea de locuinţe şi spaţii cu altă destinaţie, construite din fondurile Statului şi din fondurile unităţilor economice sau bugetare de stat, republicată, cu modificările şi completările ulterioare,   ”În cazul în care într-o clădire sunt mai multe locuinţe şi spaţii cu alta destinaţie, o data cu dreptul de proprietate asupra acestora se dobândeşte şi dreptul de proprietate pe cote-părţi de construcţii şi instalaţii, precum şi asupra dotărilor care, prin natura lor, nu se pot folosi decât în comun”, astfel că, odată cu dobândirea dreptului de proprietate asupra locuinței, cumpărătorul dobândește și cota-parte indiviză aferentă acestei suprafețe din părțile comune ale imobilului.
În conformitate cu prevederile art. 1244 din Legea nr. 287/2009 privind Codul civil, republicată, cu modificările și completările ulterioare, ”În afara altor cazuri prevăzute de lege, trebuie să fie încheiate prin înscris autentic, sub sancţiunea nulităţii absolute, convenţiile care strămută sau constituie drepturi reale care urmează a fi înscrise în cartea funciară”, perfectarea contractului de vânzare - cumpărare între Municipiul Brad și chiriașa, MANDACHE Rodica - Rozalea, se va face prin înscris autentic, în fața notarului public, cu suportarea cheltuielilor de către cumpărător.
În acest sens, am propus împuternicirea Primarului Municipiului Brad să semneze, în numele și pentru Municipiul Brad, contractul de vânzare - cumpărare în formă autentică și procesul-verbal de predare-primire, iar în caz de indisponibilitate, înlocuirea de drept de către Viceprimarul Municipiului Brad, domnul Ioan-Florin OPRIȘA.
Precizez că, la data perfectării contractului de vânzare - cumpărare în formă autentică, Contractul de închiriere nr. 35154/30.12.2016 încetează de drept.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.	
     În susţinerea propunerii mele invoc prevederile art. 5 și art. 19 din Decretul - Lege nr. 61/1990 privind vânzarea de locuinţe construite din fondurile statului către populaţie, actualizat, cu modificările şi completările ulterioare, ale art. 1, art. 7, art. 10, art. 16, art. 17 și art. 19 din Legea nr. 85/1992 privind vânzarea de locuinţe şi spaţii cu altă destinaţie, construite din fondurile Statului şi din fondurile unităţilor economice sau bugetare de stat, republicată, cu modificările şi completările ulterioare, ale art. 1244 din Legea nr. 287/2009 privind Codul civil, republicată, cu modificările și completările ulterioare, ale art. 108 lit. e) și art.129 alin. (2) lit. c), alin. (6) lit. b) și art. 364 alin. (3) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, actualizată, cu modificările și completările ulterioare.

